דריס מרטנס

דריס מרטנס (בפלמית: Dries Mertens; נולד ב-6 במאי 1987 בלוון, בלגיה) הוא כדורגלן בלגי המשחק בעמדות החלוץ והקיצוני בגלאטסראיי ובנבחרת בלגיה. מרטנס הוא מלך שערי נאפולי בכל הזמנים.

קריירה 
דריס מרטנס החל לשחק בנוער של אנדרלכט אולם בגלל גובהו ומבנה גופו הצנום הוא עבר לגנט. בגנט הוא לא שיחק אלא הושאל לעונה אחת לקבוצת אנדרלכט אלסט מהליגה הבלגית השלישית. ב-2006 עבר לאפולדורן מהליגה ההולנדית השנייה. בה שיחק שלוש עונות. בעונתו השלישית מונה מרטנס לקפטן הקבוצה ואף זכה בתואר שחקן השנה של הליגה השנייה. בעקבות כך הוא חוזר על ידי קבוצות מליגת העל ההולנדית וחתם לשלוש עונות באוטרכט. הוא המשיך להציג יכולות גבוהות ובשנת 2010 הוא זכה לתואר סגן כדורגלן השנה בהולנד לאחר לואיס אלברטו סוארס. ב-2011 עבר לאיינדהובן ובעונת 2012/13 הוא זכה בתואר מבשל השנה עם 17 בישולים, בנוסף ל-16 שערים שהבקיע.

ביוני 2013 הוא חתם בקבוצת נאפולי. כבר בעונתו הראשונה בסרייה א' היה מרטנס שחקן הרכב חשוב עבור נאפולי. הוא השתתף ב-47 ממשחקי הקבוצה, כבש אחד עשר שערי ליגה ושניים נוספים בגביע בדרך לזכייתה של קבוצתו בגביע האיטלקי.

באוגוסט 2022 חתם בגלאטסראיי.

בנבחרת בלגיה
מרטנס לא שיחק בקבוצות הצעירות של בלגיה ואת משחקו הראשון בנבחרת הבוגרת של בלגיה עשה בשנת 2011 במסגרת מוקדמות יורו 2012. הוא נכלל בסגל הנבחרת במונדיאל 2014 ובמשחקה הראשון של הנבחרת בטורניר, נגד , כבש שער ניצחון לאחר שעלה כמחליף.

נכלל בסגל נבחרת בלגיה לטורניר מונדיאל 2022.

תארים
איינדהובן
 הגביע ההולנדי: 2012
 מגן יוהאן קרויף: 2012

נאפולי
 הגביע האיטלקי: 2014, 2019
 הסופר קאפ האיטלקי: 2014

גלאטסראיי
 אליפות טורקיה: 2023

קישורים חיצוניים

הערות שוליים 

כדורגלנים בלגים
קשרי כדורגל בלגים
כדורגלני גנט
כדורגלני אאנדראכט אאלסט
כדורגלני AGOVV אפלדורן
כדורגלני אוטרכט
כדורגלני פ.ס.וו. איינדהובן
כדורגלני נאפולי
כדורגלני גלאטסראיי
כדורגלני נבחרת בלגיה
ספורטאים בלגים בהולנד
ספורטאים בלגים באיטליה
ספורטאים בלגים בטורקיה
כדורגלני מונדיאל 2014
כדורגלני יורו 2016
כדורגלני מונדיאל 2018
כדורגלני יורו 2020
כדורגלני מונדיאל 2022
בלגים שנולדו ב-1987